laion/Wikipedia-Exotic huggingface dataset:
יחסי דנמרק–טאיוואן

יחסי דנמרק–טאיוואן הם יחסי החוץ המורכבים שבין ממלכת דנמרק לבין הרפובליקה הסינית. דנמרק אינה מכירה בטאיוואן כמדינה ריבונית. למרות היעדר היחסים הדיפלומטיים שביניהן, שתי המדינות משתפות פעולה במגוון תחומים ואף מחזיקות נציגויות אחת אצל השנייה. דנמרק מחזיקה משרד נציגות בטאיפיי. מאידך, טאיוואן מחזיקה משרד נציגות בקופנהגן. המגעים הסינים-דניים החלו עוד בשנת 1674. דנמרק ושושלת צ'ינג כוננו יחסים בשנת 1908. ב-9 בינואר 1950, דנמרק הייתה לאחת ממדינות אירופה הראשונות שהכירו ברפובליקה העממית של סין. לדנמרק יש יחסים בלתי רשמיים עם טאיוואן. שתי המדינות משתפות פעולה בתחומי הסחר, התרבות, המדע והכלכלה. יו"ר מפלגת העם הדנית, פיא קירסגארד, אמרה כי קרבתה של טאיוואן לפולקטינג, תסייע להבנה בין טאיוואן לממשל הדני. מפלגת העם הדנית תומכת בסוגיות טאיוואן באו"ם ובארגון הבריאות העולמי. בשנת 2005, שתי המדינות חתמו על אמנה למניעת כפל מס. בשנת 2011, מועצת המחקר הטכנית הדנית והמועצה המדעית של טאיוואן חתמו על הסכם בדבר פרויקט מחקר שיתופי. בשנת 1993, היקף הסחר בין דנמרק לטאיוואן הסתכם ב-206.5 מיליון דולר. הסחר בין דנמרק לטאיוואן מראה צמיחה מתמדת. בין השנים 2000-2005, הסחר בין המדינות דגל ב-15% בממוצע מדי שנה, מה שהופך את דנמרק למדינה השותפה המסחרית המובטחת ביותר לטאיוואן באירופה. בשנת 2006, הסחר בין המדינות הסתכם ב-907.8 מיליון דולר אמריקאי. טאיוואן מייצאת לדנמרק בעיקר טלפונים ניידים, אופניים ומוצרי משרד. דנמרק מייצאת לטאיוואן בעיקר טורבינות רוח, מכונות ומכשירים רפואיים. ישנן מספר חברות דניות בטאיוואן, ביניהן: לגו, באנג אנד אולופסן, מארסק ודנפוס. Taipei, The Trade Council of Denmark,. "The Trade Council of Denmark, Taipei". The Trade Council of Denmark, Taipei (באנגלית). נבדק ב-2018-08-05.{{cite news}}: תחזוקה - ציטוט: extra punctuation (link) 駐丹麥台北代表處 Taipei Representative Office in Denmark, ‏2011-07-28 China, Denmark in. "Sino-Danish relations". Denmark in China (באנגלית). אורכב מ-המקור ב-2018-02-23. נבדק ב-2018-08-05. China and Denmark: Relations since 1674 – AsiaPortal, www.asiaportal.info (באנגלית) Christopher Bo Bramsen, 和平与友谊: 丹麦与中国官方关系, 1674-2000, NIAS Press, 2000. (באנגלית) DF: Taiwan skal med i FN - Politiken.dk, ‏2011-07-19 DF: Taiwan skal tilbydes observatørpost i Verdenssundhedsforsamlingen - Dansk Folkeparti - dit land, dit valg, ‏2011-07-19 Asia Today Magazine, East Asia News and Features (Australia) Pty. Limited, 2007. (באנגלית) Denmark–Taiwan Relations ( An Economic Profile ) - Press Releases - 駐丹麥台北代表處 Taipei Representative Office in Denmark, ‏2011-07-18 United States Foreign Broadcast Information Service, Daily Report: People's Republic of China, National Technical Information Service, 1993. (באנגלית) Taiwan's Trade With Denmark At All-Time High, The Foreigner in Formosa
צלופח זאב

צלופח זאב (שם מדעי: Anarrhichthys ocellatus) הוא מין של דג גרם ממשפחת דגי זאב שבסדרת הדקראים. הוא מצוי רק בצפון האוקיינוס השקט והוא המין היחיד בסוגו. הדג, למרות שמו, אינו צלופח אמיתי, ושייך לקבוצת דגים זאביים מסדרת הדקראים. את שמו הוא קיבל בגלל גופו המתפתל, סנפיריו וזימיו הקטנים ומגורו בין סלעים בקרקעית הים. לדג מראה מאיים בעל לסתות מגודלות ושיניים חזקות. סנפיר הגב יוצר רעמה לאורך גופו ושאר הסנפירים קטנים מאוד ושטוחים, עם זנב ארוך מתפתל. זהו המין הגדול ביותר במשפחתו, והוא מגיע לאורך של 2.4 מטרים ולמשקל 18.4 ק"ג. הדגים הבוגרים אפורים, בעוד הצעירים כתומים בוהקים. דג זה יכול לחיות מעל 25 שנה. הדג חי בעומקים של עד 220 מטרים בין סלעים, מערות תת-ימיות ושוניות ממוזגות בצפון אוקיינוס השקט מים יפן עד האיים האלאוטיים שלחופי אלסקה. הדג חי בזוגיות לכל חייו והם מבלים יחדיו במערה עליה הם מגוננים. הם יצורים סקרנים שאינם תוקפניים, אך יכולים לנשוך ולגרום לנזקים קשים. דג זה הוא אוכל בשר הניזון ממיני צדפות, סרטנים, לובסטרים ואף קיפודי ים, והם מגוונים בכמה מיני דגים. לסתותיהם החזקות ושיניהם הקדמיות החזקות עוזרים להם לפצח את ההגנה של טרפם. מדיה וקבצים בנושא צלופח זאב בוויקישיתוף צלופח זאב, באתר ITIS (באנגלית) צלופח זאב, באתר NCBI (באנגלית) צלופח זאב, באתר Animal Diversity Web (באנגלית) צלופח זאב, באתר FishBase (באנגלית) צלופח זאב, באתר GBIF (באנגלית) צלופח זאב באתר הרשימה האדומה של IUCN
צב קוטר פלורידה

צב קוטר פלורידה (שם מדעי: Pseudemys nelsoni) הוא מין של צב מהמשפחה צבים ביצתיים החי באמריקה הצפונית. שמו המדעי ניתן ע"ש החוקר ג'ורג נלסון. הוא אנדמי לביצות של פלורידה ודרום ג'ורג'יה. צב זה הוא אחד מהגדולים שבבני משפחתו. אורך השריון מגיע ל-20–37 ס"מ. במין זה הנקבות שוקלות יותר מהזכרים ומשקלם 4 ק"ג בממוצע, לעומת הזכרים השוקלים רק 1.6 ק"ג בממוצע. הצבים בעלי שריון נמוך בצבע חום-אדמדם מסורטט בכמה פסים אדומים ולעיתים גדלות עליו אצות ירוקות. צדי השריון צהובים-כתומים והגוף עצמו אפור עם פסים צהובים לאורכו. ראש הצב קטן ובעל עיניים צהובות קטנות ומקור חזק בצורת שן. הצבים הצעירים ירוקים עם פסים כהים עליהם העוזרים להסוואתם. הצב הוא שחיין מצוין המבלה זמן רב בשחייה ואחר כך משתזף בקבוצות על הקרקע או על גזעים, והוא יכול לשחות אף במים מליחים. הצב הוא צמחוני בעיקרו הניזון מצמחי מים, עשבים, פרחים ואצות, אך יאכל גם חרקי מים ונבלות של דגים. צבים אלה ידועים בכך שהם לעיתים מטילים את ביציהם בקיניהם המוגנים של אליגטורים אמריקנים, אך עליהם להסתתר מהאם התוקפנית שיכולה לטרוף אותם בקלות. האוכלוסייה עלולה להצטמצם בטבע עקב הסחר בצב לחיית מחמד ברחבי העולם. מדיה וקבצים בנושא צב קוטר פלורידה בוויקישיתוף צב קוטר פלורידה, באתר ITIS (באנגלית) צב קוטר פלורידה, באתר NCBI (באנגלית) צב קוטר פלורידה, באתר Animal Diversity Web (באנגלית) צב קוטר פלורידה, באתר האנציקלופדיה של החיים (באנגלית) צב קוטר פלורידה, באתר GBIF (באנגלית) צב קוטר פלורידה באתר הרשימה האדומה של IUCN
אליזבת, נסיכת יוגוסלביה

אליזבת, נסיכת יוגוסלביה (בסרבית: Јелисавета Карађорђевић Karađorđević; נולדה ב-7 באפריל 1936) היא נסיכה סרבית, בת משפחת המלוכה קאראג'ורג'ביץ' ופעילת זכויות אדם. אליזבת נולדה בבלגרד כילדה השלישית ובתם היחידה של פאבלה, נסיך יוגוסלביה ואולגה, נסיכת יוון ודנמרק. היא התחנכה במספר מדינות ולמדה תולדות האמנות בפריז. ב-1961 נישאה להרווארד אוקסנברג, יוצא צי ארצות הברית שלחם במלחמת העולם השנייה, ובעל קו לעיצוב שמלות. לזוג נולדו שתי בנות, השחקנית קתרין אוקסנברג וכתבת המגזינים כריסטינה אוקסנברג. ב-1966 היא התגרשה מאוקסנברג, ב-1969 נישאה לבנקאי והמשקיע הבריטי ניל בלפור וב-1970 נולד בנם ניקולאס. ב-1978 היא התגרשה מבלפור וב-1987 נישאה לראש ממשלת פרו לשעבר מנואל אולואה אליאס. ב-1989 הם נפרדו. ב-1990 היא הקימה את "קרן הנסיכה אליזבת", ארגון ללא מטרת רווח העוסק בהעברת מיוד רפואי ומזון לפליטים. ב-2004 התמודדה לנשיאות סרביה על אף התנגדותו של בן דודה אלכסנדר, נסיך הכתר של יוגוסלביה, אשר הצהיר שבני משפחת המלוכה צריכים להתרחק מהפוליטיקה, ולבסוף דורגה במקום השישי מתוך חמישה-עשר מתמודדים עם 2.1 אחוז מקולות הבוחרים. כסופרת היא כתבה ארבעה ספרים לילדים וכמו כן היא הוציאה שני בשמים. מדיה וקבצים בנושא אליזבת, נסיכת יוגוסלביה בוויקישיתוף Misija. Nj.K.V. Princeza Jelisaveta Karađorđević - Sva prava zadržana
MG MGA

MG MGA היא מכונית ספורט מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited") אשר יוצרה בין השנים 1955–1962. יוצרו 101,081 יחידות. 2 דלתות ספיידר - רודסטר 2 דלתות - קופה "MG A 1500" - יוצרה בין השנים 1955–1959, יוצרו 58,750 יחידות) "MG A Twin Cam" - יוצרה בין השנים 1958–1960, יוצרו 2,111 יחידות) "MG A 1600" - יוצרה בין השנים 1959–1960, יוצרו 31,419 יחידות) "MG A 1600 Mark II" (יוצרה ב-2 דרגות גימור: "MGA Mark II", "Mark II De Luxe") - יוצרה בין השנים 1960–1962, יוצרו 8,198 יחידות מדגם רודסטר ו-521 יחידות מדגם קופה דגם "MG MGA" - קופה דגם "MG MGA" - קופה, שנת 1958 - מבט לתא הנהג דגם "MG MGA" - קופה, שנת 1960 דגם "MG MGA" - קופה דגם "MG MGA" - קופה, שנת 1958 - מבט למנוע דגם "MG MGA" - רודסטר דגם "MG MGA", שנת 1960 - רודסטר דגם "MG MGA" - רודסטר - מבט לתא הנהג דגם "MG MGA" - רודסטר דגם "MG MGA" - רודסטר דגם "MG MGA" - רודסטר, שנת 1956 דגם "MG MGA", שנת 1959 - רודסטר MG 14/40 MG P-type MG N-type MG WA MG ZR MG MGB מדיה וקבצים בנושא MG MGA בוויקישיתוף MG MGA, סרטון באתר יוטיוב MG MGA, סרטון באתר יוטיוב MG MGA, סרטון באתר יוטיוב דגם "MG MGA" - אב טיפוס שנת 1955 mgaguru.com/mgtech/variants/vt104 "The M.G. Series M.G.A. Two -seater". The Motor. 28 September 1955 דגם "MG MGA" - רודסטר gaaclassiccars.com/vehicles דגמי "MG MGA" mg-expert.com/fr/wiki-mg/doku
פט שופ

פט שופ (באנגלית: Littlest Pet Shop) היא סדרת אנימציה קנדית-אמריקאית לילדים מסוגת קומדיה, פנטזיה, מוזיקה והרפתקאות. הסדרה מבוססת על זיכיון חברת הצעצועים "ליטל פט שופ" ובובות "בליית'" שבבעלות הסברו. הסדרה היא סדרת האתחול השנייה של זיכיון "ליטל פט שופ". הסדרה עוסקת בנערה מתבגרת בשם בליית' בקסטר שאחרי שעברה דירה היא משיגה יכולת לתקשר עם בעלי חיים. מתחת לדירתה החדשה נמצאת חנות חיות המחמד המפורסמת, שם בליית' עובדת ומשוחחת עם קבוצת חיות מחמד. בכל פרק בליית' והחיות עוברים הרפתקאות חדשות ועושים הכל בשביל שהחנות לא תיסגר. ברוב פרקי הסדרה יש שירים, את שיר הפתיחה של הסדרה בעברית מבצעת מיכל רשף, שגם דיבבה את בליית' בעונות הראשונות של הסדרה. הסדרה שודרה במדינות רבות ברחבי העולם, ביניהן ארצות הברית, איטליה, צרפת וישראל. בארצות הברית הסדרה שודרה בערוץ Discovery Family החל מה-10 בנובמבר 2012 עד ה-4 ביוני 2016. בישראל הסדרה שודרה בערוץ הילדים בדיבוב לעברית החל משנת 2013 עד שנת 2017. לסדרה נוצרו 4 עונות ו-104 פרקים באורך 22 דקות. על בסיס הסדרה נוצרו בובות הדומות לדמויות הסדרה, משחקים ועיבודים לקומיקס. בשנת 2017 נוצר לזיכיון "ליטל פט שופ" סדרת אתחול שלישית בשם "פט שופ: עולם משלנו". הסדרה מתמקדת בנערה בשם בליית' בקסטר שמעצבת פריטי ובגדי אופנה. עקב קידום של אביה הטייס בעבודה, היא עברה איתו לעיר חדשה. מתחת לבניין שבו הם נמצאים בעיר החדשה יש חנות חיות קטנה. יום אחד, ממש במקרה, בלייט נכנסה לחנות החיות וגילתה שיש לה יכולת להבין ולדבר עם חיות. החיות סיפרו לבליית' שיש חנות חיות גדולה בעיר ושעומדים לסגור את חנות החיות שבה הם נמצאים. בשביל שהחנות לא תיסגר, בליית' החליטה לעבוד בחנות ולעצב בגדים לחיות המחמד. במהלך הסדרה רואים איך בליית' מסתדרת בעיר החדשה והרפתקאות שונות של חיות המחמד. בליית' בקסטר - נערה שאוהבת לעצב פריטי ובגדי אופנה. יש לה יכולת להבין ולדבר עם חיות. בשביל שחנות החיות לא תיסגר, היא החליטה לעבוד בחנות בשביל לעצב בגדים לחיות המחמד. אנה טוומבלי - מנהלת חנות חיות המחמד. נדיבה ונחמד מאוד. אוהבת חיות מחמד ועושה הכל בשביל שיהיה להם נוח. רוג'ר בקסטר - אבא של בליית'. עובד כטייס. התאומות ביסקיט - תאומות בריוניות ועשירות ששונאות את בליית' ויעשו הכל בשביל לסגור את חנות החיות הקטנה. ראסל פרגוסון - קיפוד המתגורר בחנות חיות המחמד. אחראי מאוד ושומר על הסדר והבטיחות בחנות. סוניל נוולה - נמייה המתגורר בחנות חיות המחמד. לסוניל יש מבטא הודי והוא מאוד ביישן. למרות ביישנותו, הוא אוהב לעשות קסמים לחבריו. ויני טריו - שממית המתגורר בחנות חיות המחמד. רקדן מוכשר. פפר קלארק - בואש המתגוררת בחנות חיות המחמד. אוהב לספר בדיחות. מינקה מארק - קופה המתגוררת בחנות חיות המחמד. אוהבת לצייר. זואי טרנט - כלבה המתגוררת בחנות חיות המחמד. אוהבת לשיר. חלומה להיות זמרת ושחקנית מפורסמת. פני לינג - פנדה המתגוררת בחנות חיות המחמד. רגישה מאוד ונפגעת בקלות. קרם חמאה - ארנבת ננסית צהובה שהצטרפה מאוחר יותר לחנות חיות המחמד. רקדנית, פעילה ושובבה. במאית הדיבוב של הסדרה בעברית הייתה אפי בן ישראל ומפיקת הדיבוב הייתה ענבר שטגר עזרא. "פט שופ", במסד הנתונים הקולנועיים IMDb (באנגלית) "פט שופ", באתר נטפליקס "פט שופ", במסד הנתונים הקולנועיים KinoPoisk (ברוסית) "פט שופ", במיזם "אישים" לתיעוד היצירה הישראלית
אייל שוימר

אייל שוימר הוא קצין בצה"ל בדרגת אלוף-משנה המשמש כנספח זרוע היבשה בנספחות צה״ל בוושינגטון. שימש כסגן מפקד אוגדת איו"ש, מפקד חטיבת עציון, מפקד חטיבת הנגב, קצין אג"ם של עוצבת אדום ומפקד גדוד שקד. שוימר התגייס לצה"ל, ושובץ בגדוד שקד בחטיבת גבעתי. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה בדרום לבנון. בהמשך שימש כמפקד פלוגה בחטיבה, והוביל אותה בלחימה כנגד הטרור הפלסטיני באינתיפאדה השנייה. לאחר מכן מונה לסגן מפקד גדוד רותם. בספטמבר 2013 קיבל תעודת מצטיין שר הביטחון, משה יעלון. בשנת 2014 מונה למפקד גדוד שקד, והוביל את הגדוד בלחימה בין היתר במבצע צוק איתן. בתפקיד זה שירת עד שנת 2016. לאחר מכן שימש כקצין אג"ם של עוצבת אדום בין השנים 2016–2018. ב-2 ביולי 2018 הועלה לדרגת אל"ם ומונה למפקד חטיבת הנגב, במקביל כיהן כראש מטה אוגדת עזה, ושירת בתפקידיו עד יולי 2020. ב-18 באוגוסט 2020 מונה למפקד חטיבת עציון. הוא סיים את כהונתו בספטמבר 2022. ב-22 בנובמבר 2021 הוחלט על מינויו לסגן מפקד אוגדת איו"ש. בנובמבר 2022 הוחלט על מינויו לנספח יבשה בוושינגטון. שוימר מתגורר בקיבוץ איילת השחר, נשוי לדנה ואב לשלושה. מדיה וקבצים בנושא אייל שוימר בוויקישיתוף אמיר בוחבוט‏, לכל פגז יש כתובת: המג"דים של גבעתי פותחים הכול, באתר וואלה, 11 באפריל 2015 יואב זיתון, מפקדי גבעתי על הירי בחברון: "לא ככה מחנכים את החיילים", באתר ynet, 2 באפריל 2016 לילך שובל, כדאי להכיר, באתר ישראל היום, 31 בדצמבר 2015 אייל לוי, ‏חזית חמה: בצה"ל כבר הפנימו שאינתיפאדת הבודדים כאן כדי להישאר, באתר מעריב אונליין, 6 בפברואר 2016 רס"ן אייל שוימר, באתר www.gvura.org רשימת המפקדים החדשים בצה"ל, באתר צה"ל, 25 בנובמבר 2019 אל"ם איתי מטק נכנס לתפקידו כמח"ט עציון, באתר צה"ל, 15 בספטמבר 2022 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
יפה בן ארי

יפה בן-ארי היא דיפלומטית ישראלית, שכיהנה כשגרירת ישראל ביפן ובסרביה ומונטנגרו. בן-ארי נולדה בישראל. סיימה לימודים לתואר ראשון במדע המדינה באוניברסיטת תל אביב. היא בעלת תואר שני מאוניברסיטת חיפה ותואר מוסמכת במנהל עסקים מאוניברסיטת בר-אילן. בן-ארי משרתת במשרד החוץ משנת 1981 ומילאה בו שורה ארוכה של תפקידים. בין השאר הייתה דוברת משרד החוץ וראש מחלקת העיתונות שלו בשנים 2000–2002. הייתה סגנית הנציג הישראלי לתערוכת אקספו 2010 בשאנגחאי. על פעולתה בשני התפקידים קיבלה אותות הצטיינות של משרד החוץ. הייתה הנציגה הישראלית לתערוכת אקספו 2012 בדרום קוריאה. שימשה כסגנית הקונסול הכללי בקונסוליה כללית של ישראל בסן פרנסיסקו שבארצות הברית והייתה סגנית שגריר ישראל בהולנד ובליבריה. כיהנה כשגרירת ישראל בסרביה ומונטנגרו וכשגרירה לא תושבת במקדוניה. ממרץ 2014 כיהנה כסמנכ"ל משרד החוץ וראש אגף הכלכלה. בשנת 2017 מונתה בן ארי לשגרירת ישראל ביפן. היא החלה בכהונתה שם בנובמבר 2017. סיימה את כהונתה ביפן בשנת 2021. היא נשואה ואם לבת. יפה בן ארי, ברשת החברתית אקס (טוויטר) החלטת ממשלה על מינויים לשירות החוץ, 14 במאי 2017, באתר משרד ראש הממשלה עסקים עם סין — סיכויים וסיכונים: דברי יפה בן ארי, בערוץ אוניברסיטת תל אביב באתר יוטיוב איריס ז'ורלט, ‏metoo אאוט, אישה שקטה בבית אין: ביפן לא שמים על העולם המערבי, באתר מעריב אונליין, 13 במרץ 2019 ערך זה הוא קצרמר בנושא ישראלים ובנושא דיפלומטים. אתם מוזמנים לתרום לוויקיפדיה ולהרחיב אותו.
כלכלת טאיוואן

כלכלת טאיוואן היא כלכלה קפיטליסטית וחזקה, אשר נשענת בעיקר על תעשייה ועל מגזר השירותים. נכון לשנת 2017, טאיוואן היא הכלכלה ה-23 בעולם במונחי תמ"ג. לפי ספר העובדות העולמי של ה-CIA הבידוד הדיפלומטי, שיעור הילודה הנמוך, הזדקנות האוכלוסייה והתחרות מצד שווקים אחרים באסיה יקשו על כלכלת טאיוואן לטווח הארוך. עד לשנת 2025 צפוי אחוז בני ה-65 ומעלה לעבור את ה-20%, מה שיקטין משמעותית את כוח העבודה במדינה. לטאיוואן עתודות מטבע חוץ גבוהים, והיא ניצבת במקום החמישי בעולם בעתודות המט"ח, כשלפניה סין, יפן, ערב הסעודית ושווייץ. טאיוואן קידמה את הסכם New Southbound, הסכם לשיתוף פעולה כלכלי בין 18 מדינות מזרח אסיה ואוסטרליה. הסכם זה פיתח את כלכלת טאיוואן. כלכלת הרפובליקה העממית של סין מדיה וקבצים בנושא כלכלת טאיוואן בוויקישיתוף צח יוקד, המדינה הקטנטנה שעשויה לשלוט בעולם - וארה"ב וסין רודפות אחריה, באתר TheMarker‏, 6 בספטמבר 2024 טאיוואן בספר העובדות העולמי (באנגלית) (הקישור אינו פעיל, 13 בינואר 2021) The World Factbook — Central Intelligence Agency, www.cia.gov (באנגלית) (ארכיון) "Cabinet launches plan to promote 'New Southbound Policy' | Politics | FOCUS TAIWAN - CNA ENGLISH NEWS". נבדק ב-2018-08-06. ערך זה הוא קצרמר בנושא טאיוואן ובנושא כלכלה. אתם מוזמנים לתרום לוויקיפדיה ולהרחיב אותו.
צמר ויעלי

צמר ויעלי היא סדרת טלוויזיה לילדים אשר שודרה בטלוויזיה החינוכית הישראלית מאז דצמבר 2017. מאוגוסט 2018, לאחר סגירת החינוכית, משודרת בכאן חינוכית. צוות התוכנית זכה בפרס צוות מצטיין מטעם נציבות המדינה לשנת 2018[דרוש מקור]. 'צמר ויעלי' היא סידרה לעידוד קריאה, המתרחשת בבניין, בו גרים הילדה יעלי, הכלב שלה צמר, השכנה והמורה לפסנתר טלי, והשכן בועז. בכל פרק יעלי מתמודדת עם דילמה רגשית/ התנהגויות מורכבות (שקרים, פחדים, חרמות, אהבות, קנאות, חוקים, געגועים, שונות פיזית וכו'). במהלך הפרק יעלי מתייעצת עם שכניה טלי, צמר ובועז. תוך כדי שיחה  על הדילמה, בועז או טלי נזכרים שיש ספר העוסק בנושא המדובר. תוך כדי הקראת הסיפור, טלי מעודדת את יעלי לשאול שאלות, לספר בדיחות ולהביע רגשות: הזדהות, שמחה, כעס או קנאה. יעלי (אפרת גונן)-בעליו של כלב בשם "צמר". בכל פרק יעלי נתקלת בדילמה רגשית או בהתנהגות מורכבת ומתייעצת עם שכניה טלי ובועז. לומדת בכיתה ב'. צמר (ערן בן צבי)- כלב מדבר, חבר של יעלי. טלי (טלי אורן) - מוזיקאית שהיא גם מורה לפסנתר. שכנה של יעלי. בועז (יוגב יפת) - סטודנט שטותניק בעל ידיים ולב מזהב. שכן של יעלי. פילו וסופי אולי פיל שרגא בישגדא דף התוכנית, באתר כאן חינוכית צמר ויעלי, במיזם "אישים" לתיעוד היצירה הישראלית "צמר ויעלי- יש חדש בחינוכית!", באתר סלונה, 13 בדצמבר 2017 "צמר ויעלי" - תוכנית חדשה של החינוכית לעידוד הקריאה!, באתר playnet
MG N-type

MG N-type היא מכונית ספורט מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited"), אשר יוצרה בין השנים 1934–1936. סך הכול יוצרו 745 יחידות. מחיר היחידה בבריטניה, בשנת 1934 עמד על 335 שטרלינג (דגם רודסטר). תאוצת דגם רוסטר בין 0 - 97 קמ"ש היא 22.7 שניות. "NA" (יוצר בין השנים 1934 - 1935, גוף דגם "NA" התבסס על גוף הדגם "MG K-type" (אנ')) "NB" (יוצר בין השנים 1935 - 1936) "ND" (יוצר בשנת 1934, יוצרו כ-40 יחידות, הדגם התבסס על דגם "MG K-Type" (אנ')) "NE" (יוצר בשנת 1934, יוצרו 7 יחידות, עליהם הורכבו מנועים בעלי הספק של 68 כ"ס ב-6,100 סל"ד) 2 מושבים open tourer (רודסטר) 4 מושבים open tourer (רודסטר) 2 מושבים - קופה דגם "MG N-type" מודל "Magnette Airline Coupe" - קופה דגם "MG N-type" - רודסטר, שנת 1935 דגם "MG N-type" - רודסטר, שנת 1934 דגם "MG N-type" - רודסטר - מבט לתא הנהג דגם "MG N-type" - רודסטר דגם "MG N-type" - רודסטר דגם "MG N-type" - רודסטר דגם "MG N-type" - רודסטר, שנת 1936 דגם "MG N-type" - רודסטר, תצורת 2 מושבים, שנת 1934 MG 14/40 MG F-type MG L-type מדיה וקבצים בנושא MG N-type בוויקישיתוף MG N-type, סרטון באתר יוטיוב MG N-type, סרטון באתר יוטיוב דגם "MG N-type" mgaguru.com/mgtech/history דגמי "MG N-type" - תמונות mgmmm.com/pictures/n-type/historical Sedgwick, Michael; Gillies, Mark (1989). A-Z of Cars of the 1930s. Bay View Books. ISBN 1-870979-38-9 דגמי "MG N-type" - תמונות conceptcarz.com/vehicle/z10088/mg-n-type-magnette Green, Malcolm (1997). MG Sportscars. CLB International. ISBN 1-85833-606-6. דגם "MG N-type" mgownersclub.co.uk/mg-guides/pre-war/mg-nb-magnette דגם "MG N-type", תצורת 2 מושבים, רודסטר velocityjournal.com/journal/1934/mg/13936/index
ספר המעשים של ארדשיר

ספר המעשים של ארדשיר (בפהלווי: kārnāmag ī Ardaxšīr ī Pābagān; בפרסית: کارنامه اردشیر بابکان) הוא חיבור פרוזה בפרסית אמצעית, שחובר ככל הנראה במאה השביעית, בשלהי שלטונה של השושלת הסאסאנית. הספר מתאר את עלייתו לשלטון של ארדשיר הראשון, מייסד האימפריה הסאסאנית במאה ה-3, ואת מלחמתו כנגד האימפריה הפרתית. הספר ממשיך גם לתקופת יורשו, שאפור הראשון, וכיבושי האימפריה וכן לתקופתו בנו של שאפור, אורמזד (או: הורמיזד) הראשון. בפתח החיבור שלושה חלומות של באבאג (או: PAPAG), סבו של ארדשיר, המבשרים את עליית שושלת סאסאן. בשנת 1896 נדפס החיבור בהודו, בתרגום לאנגלית. בשנת 1943 החיבור תורגם לפרסית מודרנית (מן הפרסית האמצעית) בידיו של צאדק הדאיאת. מדיה וקבצים בנושא ספר המעשים של ארדשיר בוויקישיתוף C.G. CERETI, "KĀR-NĀMAG Ī ARDAŠĪR Ī PĀBAGĀN", Encyclopædia Iranica. ערך זה הוא קצרמר בנושא ספרות ובנושא היסטוריה. אתם מוזמנים לתרום לוויקיפדיה ולהרחיב אותו.
לורד ג'ים

לורד ג'ים (באנגלית: Lord Jim ) הוא סרט הרפתקאות משנת 1965 בבימויו והפקתו של ריצ'רד ברוקס עם פיטר או'טול, אלי וולך, ג'יימס מייסון, קורט יורגנס וכן השחקנית הישראלית דליה לביא. התסריט מבוסס על הספר "לורד ג'ים" של ג'וזף קונרד משנת 1900. הספר עובד לראשונה לקולנוע בשנת 1925 כסרט אילם בבימויו של ויקטור פלמינג. הסרט היה מועמד לפרס באפט"א לקולנוע על הצילום והעיצוב האמנותי. הצילומים נערכו באולפני שפרטון באנגליה ואתרי צילום באנגקור ואט, קמבודיה, הונג קונג ומלזיה. ג'ים (פיטר או'טול) משמש כקצין ראשון בספינתו של רב החובל מארלו (ג'ק הוקינס). הוא נפגע בעת עבודתו על הספינה ומורד לשם טיפול באחד הנמלים באי יאווה. לאחר החלמה הוא מחפש ספינה לעבוד בה ומוצא ספינת משא רעועה בשם פאטנה (S.S. Patna) שמפקד עליה רב חובל שתיין (וולטר גוטל) ועליה 800 עולי רגל מוסלמים שיעדם הוא מכה. האנייה נקלעת לסערה קשה ועומדת לשקוע. הקפטן וצוותו מורידים סירה אחת כדי לברוח. הם מאיצים בג'ים להצטרף אליהם. הוא נלחם במצפונו אך ברגע האחרון קופץ לסירה ונוטש את הספינה עם עולי הרגל המוסלמים. כשהם מגיעים לנצל הם רואים שם להפתעתם את הספינה פאטנה. מסתבר שספינה צבאית צרפתית הגיעה לפאטנה במקרה וגררה אותה לנמל. שאר הצוות מסתלק ורק ג'ים מועמד למשפט פומבי ומסולק בבושת פנים ובחרפה מהצי קבל עם ועדה. ג'ים, אכול רגשות אשמה וצורך לכפר על חטאו, מתחיל לעבוד בעבודות קשות עם דלת העם שקודם הסתכל עליהם בעליונות גזענית. באחת הפעמים הוא מציל סירה עמוסת חומר נפץ משריפה ופיצוץ לאחר הצתה מכוונת. צופה סטיין (פול לוקאס), בעל מכרה בדיל במקום מרוחק המספר לו כי על המכרה הנמצא במחוז פצואן (שם פיקטיבי) השתלט גנגסטר המכתיר עצמו כ"גנרל" (אלי וולך) ובעזרת עוזרו קורנליוס (קורט יורגנס) משעבד את אנשי השבט המקומי להיות עבדים שלו. סטיין מבקש מג'ים להעביר בסירה חומר נפץ ורובים לאנשי השבט כדי שינצחו את הגנרל ומרעיו. בעל הספינות בנמל (אקים טמירוף) מסרב לתת לג'ים סירת מנוע והוא מחליט להגיע למקום בסירת מפרש. כשהוא מגיע לפצואן עוזב אותו אחד מאנשי הצוות כדי להודיע לגנרל כי הגיע למקום זר עם חומר נפץ ונשק. ג'ים מסליק במהירות את אמצעי הלחימה אבל נתפס על ידי אנשי הגנרל. הגנרל מתחיל לענות אותו כדי שיגלה את מקום הנשק אבל ג'ים עומד בסרובו. הגנרל נותן לו מנוחה כדי שיחשוב בהגיון ובאותו זמן מספק לו בחורה מהשבט (דליה לביא) כדי שתספק את צרכיו. הבחורה משחררת את ג'ים והם נמלטים מהמקום ומגייסים את כל בני השבט למלחמה עם צבא הגנרל. בקרב בו הם מפעילים אמצעים מאולתרים כמו לפידים, חיצים בוערים ותותח ישן הם מצליחים לכבוש את הבסיס של הגנרל שנהרג בהתקפה. ג'ים מתקבל בשבט וגיבור ומוצמד לו הכינוי "טואן" (לורד). הוא מתאהב בבחורה וחושב להישאר במקום. קורנליוס שניצל מההתקפה מגיע לנמל ומשכנע פושע מבוקש בשם בראון (ג'יימס מייסון) לחזור לפצואן כי במקום נשאר אוצר יקר של הגנרל. הם מגיעים לפצואן אך נתפסים. ראש השבט מבקש להרגם אבל ג'ים מתחייב בנפשו לשחררם. הם בוגדים בג'ים, הורגים את וואריס, בנו של ראש השבט אבל לבסוף ג'ים מחסל אותם. ראש השבט מודיע לג'ים כי עליו לעזוב את המקום אחרת ייהרג. בסוף מתרחש טקס שריפת גופתו של וואריס. ג'ים מגיע למקום, ראש השבט יורה בו וגופתו נשרפת לצד גופת וואריס. "לורד ג'ים", במסד הנתונים הקולנועיים IMDb (באנגלית) "לורד ג'ים", באתר נטפליקס "לורד ג'ים", באתר AllMovie (באנגלית) "לורד ג'ים", באתר Rotten Tomatoes (באנגלית) "לורד ג'ים", במסד הנתונים הקולנועיים KinoPoisk (ברוסית) קדימון לסרט לורד ג'ים, באתר יוטיוב יוסף לפיד, ה-13 של דליה, מעריב, 19 בפברואר 1965
אנדרה בירלאנו

אנדרה בירלאנו (Andre Birleanu; נולד ב-7 באוגוסט 1982; תעתיק מדויק יותר:ברליאנו) הוא דוגמן אמריקאי ממוצא רוסי-רומני. בירלאנו נולד במוסקבה לזוג הורים דיפלומטים, אמו- כרמן ברליאנו (Bîrleanu) היא רומנייה ואביו, ולדימיר סימונוב, הוא רוסי. שמו בלידה היה אנדריי סימונוב. עקב עבודת אביו בשירות החוץ הסובייטי הוא טייל רבות בעולם במהלך ילדותו, ב-1996 אמו החלה לעבוד במטה האו"ם בניו יורק והוא עבר עמה לשם, הוא למד באקדמיה על שם ג'ון ג'יי ובאותו זמן התגלה כדוגמן אך דחה הצעות עבודה מכיוון שהדוגמנות ברחבי העולם התנגשה עם לימודיו. ב-2007 השתתף בתוכנית המציאות "הדוגמן החכם ביותר באמריקה" (America's Most Smartest Model) (אנ') בה מתחרים המתמודדים הן על משימות דוגמנות ואופנה והן על חוכמה, ידע ויכולות אינטלקטואליות, לבסוף הגיע בתוכנית למקום השני. ערוץ MTV הכתירו כאחד הבחורים השווים בטלוויזיה ונמנה על ידי מגזין פיפל כאחד הגברים הסקסיים. הוא דגמן לבתי אופנה כמו דולצ'ה וגבאנה וספידו. ב-2011 ייסד ארגון אופנה בשם "Supreme Rocket Productions". אתר האינטרנט הרשמי של אנדרה בירלאנו [1] אנדרה בירלאנו, ברשת החברתית אינסטגרם ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רליאנט Scimitar SS1

רליאנט Scimitar SS1 (באנגלית: Reliant Scimitar SS1) היא מכונית ספורט, בתצורת רודסטר, 2 מושבים, מתוצרת יצרנית הרכב הבריטית רליאנט מוטורס (אנ') אשר יוצרה בין השנים 1984–1990. דגם ה-"Scimitar SST" יוצר בין השנים 1990–1991 ודגם "Scimitar Sabre" יוצר בין השנים 1992–1995. לוחות מרכב הרכב היו עשויים פוליאוריתן או זכוכית מחוזקת פוליאסטר, והותקנו על שלדת מסבך צינורות פלדה. "Scimitar SS1" (יוצר בין השנים 1984–1990) "Scimitar SST" (יוצר בין השנים 1990–1992) "Scimitar Sabre" (יוצר בין השנים 1992–1995) דגם "Scimitar SS1" בין 0–97 קמ"ש היא 9.6 שניות (מנוע פורד 1,596 סמ"ק) דגם "Scimitar SS1" בין 0–97 קמ"ש היא 7.6 שניות (מנוע מגדש טורבו, מתוצרת ניסאן 1,809 סמ"ק מדגם "Nissan Silvia" (אנ')) דגם "Scimitar Sabre" בין 0–97 קמ"ש היא 9.4 שניות (מנוע "רובר" 1,396 סמ"ק) "רליאנט Scimitar SS1" "רליאנט Scimitar SS1" – מבט לתא הנהג "רליאנט Scimitar SS1" "רליאנט Scimitar SS1", שנת 1988 "רליאנט Scimitar SS1" "רליאנט Scimitar SS1" "רליאנט Scimitar SS1" "רליאנט Scimitar SS1" "רליאנט Scimitar SS1" "רליאנט Scimitar SS1", שנת 1985, מנוע 1,296 סמ"ק רליאנט סברה סברה ספורט רליאנט Scimitar מדיה וקבצים בנושא רליאנט Scimitar SS1 בוויקישיתוף Reliant Scimitar SS1 1300, סרטון בערוץ "Matt Parker", באתר יוטיוב (אורך: 01:36) Reliant Scimitar SS1 1600 1985, סרטון בערוץ "Erik Hofman", באתר יוטיוב (אורך: 00:15) אינדקס מכוניות ספורט "רליאנט" Bladon, Stuart (1985). Observer's Book of Automobiles. Harmondsworth, UK: Warne. ISBN 0-7232-1675-4. "רליאנט Scimitar SS1" – מפרט ומידות "רליאנט Scimitar SS1" – מבחן דרכים "רליאנט Scimitar SS1" – התפתחות היסטורית